समिति सदस्यों ने श्मशान में किया सद्बुद्धि यज्ञ
सारनी| शहर के श्मशान घाट के पास नगर पालिका के कचरे का विवाद थमता नजर नहीं आ रहा है। रामबोलो समिति और बाबा मठारदेव मित्र मंडल के सदस्यों के साथ बुधवार को हुए विवाद के बाद उन्होंने गुरुवार को श्मशान घाट पहुंचकर नपा की सद्बुद्धि के लिए यज्ञ किया। समिति सदस्यों ने गुरुवार को श्मशान घाट में सद्बुद्धि यज्ञ किया। समिति के दीपेश दुबे, महाकाल, सन्नी चतुर्वेदी, प्रणीत आर्य, राजा सोनी, विशाल, हेमंत जैन समेत अन्य लोगों ने बताया नपा अध्यक्ष पति ने उनके साथ बदसलूकी की थी। नपा और उनकी सद्बुद्धि के लिए यज्ञ किया जा रहा है। इधर, नगर पालिका ने सातवें दिन भी यहां कचरा नहीं फेंका। नगर पालिका के अधिकारियों ने बताया जगह की तलाश की जा रही है।
hin_Deva hin_Deva